Document ID: 32007L0003

DIREKTIVA KOMISIJE 2007/3/ES
z dne 2. februarja 2007
o spremembi prilog I in II k Direktivi 96/74/ES Evropskega parlamenta in Sveta o tekstilnih imenih zaradi prilagoditve tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 96/74/ES Evropskega parlamenta in Sveta z dne 16. decembra 1996 o tekstilnih imenih (1) in zlasti člena 16(1) Direktive,
ob upoštevanju naslednjega:
(1)
Direktiva 96/74/ES določa pravila, ki urejajo označevanje ali zaznamovanje izdelkov glede vsebnosti tekstilnih vlaken zaradi zagotavljanja varstva interesov potrošnika. Tekstilni izdelki se lahko dajejo na trg v Skupnosti le, če izpolnjujejo določbe navedene direktive.
(2)
Na podlagi nedavnih ugotovitev tehnične delovne skupine je treba Direktivo 96/74/ES prilagoditi tehničnemu napredku z uvrstitvijo elastolefinskih vlaken na seznam vlaken iz prilog I in II k navedeni direktivi.
(3)
Zato bi bilo treba Direktivo 96/74/ES ustrezno spremeniti.
(4)
Ukrepi, predvideni s to direktivo, so v skladu z mnenjem Odbora za direktive o tekstilnih imenih in označevanju -
SPREJELA NASLEDNJO DIREKTIVO:
Člen 1
Direktiva 96/74/ES se spremeni
1.
v Prilogi I se doda naslednja vrstica 46:
„46
Elastolefin
Vlakno, ki je sestavljeno iz vsaj 95 % (mase) delno zamreženih makromolekul, sestavljenih iz etilena in vsaj še enega drugega olefina, ter se po raztezanju na enainpolkratno prvotno dolžino hitro in skoraj povsem povrne na svojo prvotno dolžino“
2.
v Prilogi II se doda naslednja vrstica 46:
„46
Elastolefin
1,50“
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 2. februarja 2008. Komisiji takoj pošljejo besedila navedenih predpisov ter primerjalno tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 2. februarja 2007

Labels: 3
1